**Prilog 7.b Obrazloženje posebnog dijela financijskog plana**

**NAZIV PRORAČUNSKOG KORISNIKA:**

**OPĆINSKO DRŽAVNO ODVJETNIŠTVO U PULI - POLA**

RAZDJEL: 109

GLAVA: 85

RKDP: 4817

OIB: 76040308062

**OBRAZLOŽENJE POSEBNOG DIJELA FINANCIJSKOG PLANA**

**ZA RAZDOBLJE 2024. - 2026.GODINE**

**1. U V O D**

Općinsko državno odvjetništvo je samostalno i neovisno pravosudno tijelo ovlašteno i dužno postupati protiv počinitelja kaznenih djela i drugih kažnjivih djela, poduzimati pravne radnje radi zaštite imovine Republike Hrvatske, te podnositi pravna sredstva za zaštitu Ustava i zakona.

Općinsko odvjetništvo obavlja svoje ovlasti na osnovu Ustava, zakona, međunarodnih ugovora, koji su dio pravnog poretka Republike Hrvatske i drugih propisa koji su donijeti sukladno Ustavu, međunarodnim ugovorima i zakonima Republike Hrvatske.

**2. OBRAZLOŽENJE AKTIVNOSTI**

Prilikom donošenja planova za razdoblje 2025. do 2027.g. koristili su se podaci koji se odnose na rashode nastale u prvih deset mjeseci 2024.g.,planove koje ovo državno odvjetništvo ima za naredna planska razdoblja, te Uputa i limita Ministarstva pravosuđa i uprave od 04.studenog 2024. godine., te novih limita prema istom mail-u*.*

*Financijski plan za 2025. godinu s projekcijama za 2026. i 2027. godinu*

**PRIHODI I PRIMICI**

**2.1. Prihodi i primici**

Općinsko državno odvjetništvo u Puli - Pola financira nastale rashode iz prihoda ostvarenih iz Državnog proračuna Republike Hrvatske, dok se u manjem dijelu planira ostvariti prihod s osnove naplate troškova preslika sudskih akata – spisa, i to iznos od 500,00 eura. Planirani *(ostvareni)* vlastiti prihodi utrošit će se za kupnju uredskog materijala i ostalih materijalnih rashoda.

**2.2. Rashodi za zaposlene (31)**

Plan za rashode za zaposlene koji se odnose na plaće i doprinose poslodavca za plaće za 2025.g.,2026.g.i 2027.g. napravljen je po Uputama i limitima dobivenih od nadležnog Ministarstva.

Rashodi za zaposlene (31) planirani su uz trenutno važeće osnovice za plaće, za dužnosnike, službenike i namještenike, uvećano za minuli rad i 2 %.

Kada bi se u ovom trenutku uzeo u obzir obračun plaće za 10/2024 i bruto iznos te time izračunao prosjek kroz cijelu godinu sredstva bi bila nedostatna. U tablici kroz BGA – aplikaciju prijedlog je limitiran i tako je „ne realno“ prikazan.

**Limit koji je određen od Ministarstva pravosuđa, uprave i digitalne transformacije nije realan i predviđena novčana sredstva neće biti dostatna za plaće svih zaposlenika iskazanih u prijedlogu financijskog plana 2025.g.- 2027.g.**

Prema izračunu kroz planirana zapošljavanja i fluktuacije kadrova - prateći 2025.godinu pa nadalje na stavki - 3111- Plaće za redovan rad nedostajati će oko 120.000,00 eura., što će pratiti i povećanje na stavci 3132 - Doprinosa za zdravstveno osiguranje dok bi u 2026.g i 2027.g nakon popunjavanja radnih mjesta nedostajalo i puno više sredstava na navedenim stavkama plaća, što će se detaljno izračunati u prvom slijedećem prijedlogu za naredne tri godine. Slijedi objašnjenje,stanje i tijek popunjavanja radnih mjesta.

Na dan 04.studeni 2024. zaposlen je 1 čelnik +13 državnoodvjetničkih dužnosnika, 36 službenika i 4 namještenika, dakle, ukupno 54 osoba.

Limit koji je određen od Ministarstva pravosuđa, uprave i digitalne transformacije nije realan, što proizlazi i iz činjenice da u trenutku kada se dulje vrijeme odsutni zaposlenici u 2024. (jedan zamjenik državnog odvjetnika i dvije službenice), vrate na radno mjesto tijekom 2025. godine, predviđena novčana sredstva neće biti dostatna za plaće svih zaposlenika (dakle osoba koje su već u radnom odnosu u Općinskom državnom odvjetništvu u Puli-Pola)

Tijekom 2025. godine planirano je zapošljavanje

- 8 (osam) zamjenika općinskog državnog odvjetnika

- svih slobodnih savjetničkih mjesta (1 mjesto višeg državnoodvjetničkog savjetnika specijaliste koje je upražnjeno uslijed stupanja savjetnika na državnoodvjetničku dužnost; 2 mjesta višeg državnoodvjetničkog savjetnika; 4 mjesta državnoodvjetničkih savjetnika), sve na neodređeno vrijeme;  a početak rada jednog višeg državnoodvjetničkog savjetnika planiran je početkom 2025. a za jednog državnoodvjetničkog savjetnika je natječaj u tijeku;  pored toga državnoodvjetnička vježbenica je u pripremama za polaganje pravosudnog ispita, pa ukoliko imenovana položi pravosudni ispit, ista će biti raspoređena na radno mjesto državnoodvjetničkog savjetnika.

- 2  (dva) državnoodvjetnička vježbenika

- 1 (jednog) zapisničara - vježbenika-u tijeku je natječaj za navedeno radno mjesto

-1 ( jednog) zapisničara na određeno vrijeme-nepuno radno vrijeme 4 sata

Zapošljavanje naprijed navedenih dužnosnika i službenika je nužno, jer se dijelom radi o popunjavanju upražnjenih radnih mjesta dok je popunjavanje dodatnih radnih mjesta (zamjenika državnog odvjetnika, savjetnika i dr.službenika) ocijenjeno neophodnim, nakon analize opterećenosti rješavatelja, kadrovske situacije (realiziranih privremenih i trajnih premještaja službenika u Općinskom državnom odvjetništvu u Puli-Pola), a s ciljem osiguravanja redovnog funkcioniranja Općinskog državnog odvjetništva u Puli-Pola, te ažurnog i zakonitog obavljanje poslova iz nadležnosti državnog odvjetništva, te ostvarivanja ciljeva učinkovitog pravosuđa. Napominjemo, da je Odlukom Ministarstva pravosuđa, uprave i digitalne transformacije klasa:712-01/24-01/34 od 02. listopada 2024. o određivanju broja zamjenika državnih odvjetnika u općinskim državnim odvjetništvima, navedeno da se Općinskom državnom odvjetništvu u Puli-Pola određuje 1 mjesto državnog odvjetnika i 21 zamjenika, (umjesto ranije sistematiziranih ukupno 16 dužnosničkih mjesta, i to mjesto općinskog državnog odvjetnika i 15 zamjenika općinskog državnog odvjetnika).

Nastavno na navedeno pokrenuta je inicijativa za izmjenom (povećanjem) broja službenika i namještenika sukladno Okvirnim mjerilima za određivanje broja službenika i namještenika, pa ukoliko povećanje broja službenika bude odobreno, Općinsko državno odvjetništvo u Puli-Pola, ima u planu zaposliti dodatno:

- 1 (jednog) upisničara

- 1 (jednog) zapisničara- vježbenika

- 1 (jednog) zapisničara u državnom odvjetništvu.

**Ostali rashodi za zaposlene** - otpremnine, jubilarne nagrade, pomoći, darovi i druga prava sukladno Kolektivnom ugovoru za državne službenike i namještenike uz vezane uz izmjene Zakona o plaćama, izmjene i dopune prava po Kolektivnom ugovoru planirani su na bazi predviđenih potreba u trogodišnjem razdoblju. Navedeni iznos od 51.000,00€ za 2025.g. i po 52.000,00€ za sljedeće dvije godine upravo predstavlja izračun regresa, božićnica, jubilarne nagrade, otpremnine, darovi za djecu, pomoći i ostali materijalni rashodi procijenjeni prema postojećoj strukturi dužnosnika, službenika i namještenika.

Kod rashoda za zaposlene potrebno je napomenuti da na temelju Zakona o izmjenama i dopunama Zakona o državnom odvjetništvu (NN116/2010) u članku 50. određeno je da je državnim odvjetnicima te zamjenicima državnog odvjetnika koji rade na poslovima istrage priznato pravo na staž osiguranja sa povećanim trajanjem **–Beneficirani staž-** na način da im se svakih 12 (dvanaest) mjeseci rada na tim poslovima računa kao 15 (petnaest) mjeseci staža osiguranja. Prema tome i budućim zahtjevima za mirovinu i odlaskom zamjenika iz službe **omogućiti će se isplata** za zamjenike ( tri/ četri zamjenika) kao i zatezne kamate za beneficirani staž za dužnosnika koji se radili na poslovima istrage u razdoblju od 2011. do 2018. godine.

**2.3. Materijalni rashodi (32 i 34)**

Materijalni rashodi i financijski rashodi (32 i 34) - planirani su prikazanim iznosima na temelju podataka o ostvarenim rashodima u prvih devet mjeseci 2024.g., te na planiranim potrebama i predviđenim kretanjima troškova koji su vezani uz funkciju i poslovanje Općinskog državnog odvjetništva u Puli – Pola.

***Poštanske usluge, telekomunikacijske usluge* (fiksna i mobilna telefonija*) i zakupnine i najamnine* (multifunkcionalni uređaji)** temelje se na pojedinačnim ugovorima javne nabave zaključenim temeljem Okvirnih sporazuma Središnjeg državnog ureda za javnu nabavu, pri čemu na uvjete okvirnog sporazuma Općinsko državno odvjetništvo u Puli-Pola nema nikakvog utjecaja. Budući da je evidentno povećanje cijena navedenih usluga, rashodi po ovoj stavci su (prema detaljnim izračunima) planirani i iskazani u većem iznosu.

Cijena **uredskog materijala** u odnosu na prošlu 2024g. nije se nakon povećanja znatno mijenjala cijena same robe na tržištu, te su materijalni rashodi uredskog materijala iskazali u iznosu od 26.000,00 €, u nešto većem iznosu u odnosu na 2024.g.

**Službena putovanja**- 15.000,00 € - rast cijena smještaja, porast iznosa dnevnice i ostalih troškova na službenom putovanju. Izračun i procjene vršile su se na temelju računa zaprimljenih do listopada ove godine,i izvršenju 2023. godine, te vlastitoj procjeni potreba.

**Oprema za održavanje i zaštitu**- obveza je poslodavca koji zapošljava 50 i više osoba da sukladno odredbi čl.20. Zakona o zaštiti na radu provodi u skladu s procjenom rizika, stanjem zaštite na radu i brojem radnika. S obzirom na to da je procjena rizika za ODO Pula već napravljena od strane Zavoda za zaštitu na radu, u procjeni je je točno specificirano što je poslodavac dužan nabaviti od zaštitne opreme po kategorijama zaposlenih.

**Zaštita na radu** – Ostale usluge- provođenje zaštite na radu- Sukladno Zakonu o zaštiti na radu, poslodavac koji zapošljava više od 50 osoba  je u obvezi imenovati stručnjaka zaštite na radu. S obzirom da ODO Pula ima već odrađenu procjenu rizika u kojoj je navedeno niz radnji koje je ODO Pula sa svrhom ispunjena zakonske obveze, to se ukazuje opravdanim tražiti predmetna sredstva. Radnje koje se planiraju poduzeti su osposobljavanje za rad na siguran način (za sve zaposlenike), osposobljavanje za zaštitu od požara (za sve zaposlenike), osposobljavanje ovlaštenika poslodavca iz područja zaštite na radu, osposobljavanje za evakuaciju i spašavanje, ispitivanje elketroinstalacija, mjerenje uvjeta radne okoline, te određivanje stručnjaka za provođenje zaštita na radu.

**Zdravstvene usluge –** Sukladno IzmjenamaZakona o plaći i drugim materijalnim pravima pravosudnih dužnosnika, svi dužnosnici ostvaruju pravo na sistematske preglede. Pored navedenog, na sistematske preglede uputiti će se zaposlenici koji imaju više od 50 godina. Pored toga u navedeni iznos uključen je iznos planiranih prethodnig pregleda( prije zapošljavanja službenika, odn. izdavanje općih uvjerenja o zdravstvenoj sposobnosti.

**Intelektualne usluge –** Općinsko državno odvjetništvo u Puli-Pola, kada se uzima prosjek posljednjih tri godine, rashode za intelektualne usluge (odvjetnici, javni bilježnici, vještaci, tumači i dr.) bilježi u iznosu od oko 200.000,00 eura , pa je slijedom navedenog, povećan iznos po ovoj osnovi. Napominje se da ODO Pula-Pola brižljivo prati rashode za intelektualne usluge, međutim da ovi rashodi ovise o stvarnim potrebama u pojedinim kaznenim, građanskim i upravnim predmetima. Koliko i u kojoj mjeri će se planirani rashodi, odnosno izdaci ostvariti ovisi prije svega o strukturi postupaka koji će se voditi pred ovim Odvjetništvom, na što ovo tijelo ne može utjecati.

Kao posebnu stavku kod materijalnih rashoda treba spomenuti **troškove sudskih postupaka** (gdje je predviđeni iznos od 6.500,00 eura po svakoj godini plana. Naime, razni sudski predujmovi u građanskim i upravnim predmetima ranije su podmirivani iz financijskih sredstava pojedinih ministarstava koje državno odvjetništvo u parničnim i upravnim postupcima zastupa. Od 2021. godine pojedina ministarstva zahtjeve za uplatu vraćaju državnom odvjetništvu, radi uplate iz vlastitih sredstava.

**Tekuće i investicijsko održavanje –3232** - planirana su sredstva za održavanje postrojenja i opreme kao i prijevoznih sredstva (servisi službenih automobila).

Za izvođenje najpotrebnijih radova za tekuće održavanje, opreme, namještaja i prijevoznih sredstava, te ostalog tekućeg i investicijskog održavanja.

**RASHODI ZA NABAVU PROIZVEDENE DUGOTRAJNE IMOVINE**

**Rashodi za nabavu nefinancijske imovine**

Općinsko državno odvjetništvo u Puli-Pola ima u tijeku dva financijska leasinga - Financijski leasing za auto (po ugovoru 78625/21 o financijskom leasingu UniCredit leasing Croatia d.o.o. od 15.09.2021. – ukupno 15.485,00 eura).

Financijski leasing za auto (po ugovoru 252199/23 o financijskom leasingu UniCredit leasing Croatia d.o.o. od 15.09.2021. – ukupno 17.895,65 eura).

Kroz navedeni otplaćuje se glavnica za dva službena vozila nabavljena putem financijskog leasinga. Izračun se temelji na otplatnim tablicama ( iznos 6.800,00€), te je u planirani iznos uključena i godišnja otplata za nabavu još jednog automobila putem financijskog leasinga.

12.000,00 € u 2025.godini, 11.400,00 € u 2026.godini, 9.100,00 € u 2027. godini.

**Dodatna ulaganja na građevinskim objektima – 15.000,00 €**

Iznos od 15.000,00 odnosi se na preuređenje prostorija arhive u Puli-Pola, Greblova 1 i Bečka 5.

ŽDO i ODO Pula-Pola koriste poslovni prostor od 362 m2, te su uspjeli sanirati dio prostorija koji je bio u izrazito derutnom stanju.

Iz sigurnosnih razloga, zbog opasnosti od zapaljenja i/ili strujnog udara, nije moguće koristiti sve prostorije za potrebe arhive, te bi se zbog toga sanirao dio kroz naredne godine. Do kraja 2024. planirana je sanacije jedne prostorije veličine cca 45 m2, s time da Općinsko državno odvjetništvo u Puli-Pola ima na korištenju još 4 prostorije, s time da se u 2025. planira saniranje još jedne prostorije (podovi, zidovi, sanacija vlage i dr.), sve kako bi se osigurali adekvatni uvjeti za smještaj arhivske građe.

Na svim ostalim pozicijama materijalnih i financijskih rashoda sredstva za trogodišnje razdoblje planirana su po uputama i limitima, a vodeći se realnim potrebama i rashodima nastalim u prvih deset mjeseci 2024 g., uključujući i predviđajući fluktuacije koje se događaju na tržištu (cijene roba i usluga). Prilikom izvršenja plana vodi se računa o nabavi materijala i usluga.

Naručuju se potrebne količine i vodi se računa o cijenama, tako da su isplanirana potrebna financijska sredstva koja to nužno prate, a uzimajući u obzir sve mjere štednje, provedbene propise, pravilnike.

**Vlastiti prihodi**

Vlastiti prihodi se ostvaruju od kopiranja spisa na zahtjev stranke uz odobrenje dužnosnika te je za razdoblje financijskog plana 2025.g.-2027.g. planirano za svaku godinu po 500,00 eura. Vlastiti prihodi uplaćuju se na kraj godine u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda koja su proračunom za 2024.- 2026. planirana na računu 3221 Uredski materijal za sve tri naredne godine po 500,00 € unutar redovne aktivnosti Općinskog državnog odvjetništva u Puli kao proračunskog korisnika.

OPĆINSKA DRŽAVNA ODVJETNIŠTVA

Slavica Đokić